Izák Abrahamides

Izák Abrahamides (pseudonymy: Hrochotius, Hrochotský, z Hrochoti, Abrahamffy; * 1557, Hrochoť – † 30. august 1621, Bojnice) bol slovenský náboženský spisovateľ, popredný predstaviteľ slovenskej reformácie, od roku 1610 evanjelický superintendant, pedagóg a organizátor slovenského protestantského školstva.

Životopis 
Narodil sa v rodine zemana a kapitána na Zvolenskom hrade Abraháma z Hrochote a jeho manželky Anny, rodenej Čurhaiovej. Vzdelanie získaval vo Zvolene, Banskej Štiavnici, Banskej Bystrici, Bardejove a Mošovciach.

V Prahe dosiahol majstrovstva slobodných umení a získal titul magistra a v roku 1582 študoval ešte v Lipsku. V roku 1595 bol vo Wittenbergu vysvätený za kňaza.

Bol vychovávateľom vo Viedni, rektorom evanjelickej školy vo Zvolene, mestským notárom v Kremnici, učil na slovenských školách.

Pôsobil ako evanjelický farár vo Zvolene (1595-1607), potom v Bojniciach (1607-1621).

V roku 1610 sa stal jedným z prvých troch slovenských superintendentov (zvolený bol na žilinskej synode pre Tekovskú, Nitriansku a Bratislavskú župu). Zomrel v Bojniciach, kde pevne hájil záujmy reformácie a slovenského národného života v čase, keď sa iba začínal prebúdzať.

Tvorba 
Jeho literárna činnosť bola úplne v službách evanjelickej cirkvi. V zahraničí sa preslávil ako autor historických a filozofických pojednaní písaných v latinčine začiatkom 17. storočia, ktoré podpisoval väčšinou ako „Hrochotius“. Písal tiež pohrebné kázne (napr. za palatínom Jurajom VII. Thurzom) a venoval sa tiež prekladom.

Dielo 
1612 – Katechysmus D. M. Luthera, slovenský preklad Lutherovho Katechizmu (Levoča)
1617 – Oratio exequialis… D. Georgio Thruzoni (Levoča), pohrebná kázeň za palatínom Jurajom Turzom

Referencie

Ďalšia literatúra 
 
Ján KALAJTZIDIS: SUPERINTENDENT IZÁK ABRAHAMIDES HROCHOTSKÝ A JEHO ZVOLENSKÁ POSTILA. S. 68 - 78. Dostupné na internete:https://www.unipo.sk/public/media/37636/historia_ecclesiastica_02_2020_vnutro.pdf

 

Superintendenti
Slovenskí spisovatelia
Narodenia v 1557
Úmrtia 30. augusta
Úmrtia v 1621
Príslušníci zemianskeho stavu
Osobnosti z Hrochote
Slovenskí šľachtici
Uhorskí šľachtici
Slovenskí náboženskí spisovatelia
Slovenskí pedagógovia
Slovenskí evanjelickí kňazi